謝拉特

謝拉特，全名史提芬·佐治·謝拉特，響英格蘭默西賽德郡惠斯頓出世，係前英格蘭足球員，打中場，佢曾經係英超球會利物浦足球會嘅主力。

佢細個已經係利物浦球迷，所以學徒生涯都係由利物浦打起。1999年佢好好彩響一場比賽臨危受命，結果就一直成為主力。當時利物浦重有奧雲，但奧雲狀態一直俾人批評，重成日計劃轉會。到奧雲離隊之後，謝拉特終於做埋隊長，係隊波嘅精神支柱。由於英超基本上都係曼聯玩晒，謝拉特直到掛靴都冇攞過英超聯冠軍，但就贏過一屆歐洲聯賽冠軍盃。

雖然佢一直公開話對利物浦最忠心，但佢曾經因為錢銀俾車路士斟介過，重差啲轉會成功，結果利物浦成功贏到2005年嘅歐洲聯賽冠軍盃，佢之後講"How can I leave after a night like this?"，之後謝拉特續約，成為利物浦最高薪球員。

2008年12月，謝拉特嚮酒吧同DJ講手，涉嫌毆打罪俾差人拉咗。

謝拉特喺2014-15年英超賽季後會轉戰美職聯，加盟洛杉磯銀河。不過佢喺最後一次雙紅會中以後備身份入場，但落場得38秒就因條氣唔順踩落曼聯球員安達靴里拉小腿，結果直接紅牌被趕離場。謝拉特喺2016年掛靴。

獎項 
冠軍
 英格蘭足總盃：2000-01，2005-06
 英格蘭聯賽盃：2000-01，2002-03，2011-12
 英格蘭社區盾：2001-02，2006-07
 歐聯：2004-05
 歐洲足協盃：2000-01
 歐洲超霸盃：2001-02，2005-06

亞軍
 英超：2001-02，2008-09，2013-14
 英格蘭聯賽盃：2004-05
 英格蘭社區盾：2002-03
 歐聯：2006-07
 世界冠軍球會盃：2005年
 英格蘭足總盃：2011-12

Steven Gerrard - Liverpool FC

英格蘭足球員
利物浦球員
洛杉磯銀河球員